Gimnazija „Matija Mesić“

Slavonski Brod

Broj RKP:17763 Razina: 31 Razdjel: 000

Matični broj šk.: 03776433 Šifra djelatnosti: 8531 OIB škole: 45966285848

KLASA: 003-06/21-01-12

URBROJ: 2178/01-11-03-21-04

Slavonski Brod, 29.12.2021.g.

**OBRAZLOŽENJE FINANCIJSKOG PLANA ZA 2022.GODINU**

**TE PROJEKCIJA ZA 2023. I 2024. GODINU**

Financijski plan akt je Gimnazije „Matija Mesić“ kojim su utvrđeni njegovi prihodi i primici te rashodi i izdaci u skladu s proračunskim klasifikacijama. Financijski se plan donosi i izvršavat će se u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.

OBRAZLOŽENJE OPĆEG DIJELA FINANCIJSKOG PLANA ZA

2022. GODINU I PROJEKCIJA ZA 2023. I 2024. GODINU

1.UVOD

Financijski plan Gimnazije „Matija Mesić“ za razdoblje 2022.-2024. godine izrađen je prema metodologiji propisanoj Zakonom o proračunu („Narodne novine“, broj 87/08, 136/12 i 15/15) i podzakonskim aktima kojima se regulira provedba zakonskih rješenja, i to Pravilnikom o proračunskim klasifikacijama („Narodne novine“, broj 26/10, 120/13 i 01/20), Pravilnikom o proračunskom računovodstvu i Računskom planu („Narodne novine“, broj 124/14, 115/15 i 87/16, 3/18, 126/19 i 108/20) i Zakonom o fiskalnoj odgovornosti („Narodne novine“, 111/18).

Sukladno Zakonu o proračunu, a na temelju Smjernica ekonomske i fiskalne politike za trogodišnje razdoblje, Ministarstvo financija sastavilo je Upute za izradu proračuna jedinica lokalne i područne (regionalne) samouprave za razdoblje 2022.-2024. Na temelju dostavljenih uputa, Brodsko-posavska županija izradila je *Upute za izradu proračuna upravnih tijela i proračunskih korisnika proračuna Brodsko-posavske županije za razdoblje 2022.-2024.* (KLASA: 023-01/21-01/472, URBOJ: 2178/1-07-21-1) te ih dostavio na postupanje.

Odredbama članka 39. Zakona o proračunu („Narodne novine“, broj 87/08, 136/12 i 15/15), predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun.

Izrada financijskih planova zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

Financijski plan Gimnazije „Matija Mesić“ čine prihodi i primici te rashodi izdaci raspoređeni u programe koji se sastoje od aktivnosti i projekata, a iskazani su prema proračunskim klasifikacijama. Obrazloženje financijskog plana sadrži obrazloženje općeg dijela financijskog plana po ekonomskoj klasifikaciji i izvorima financiranja, dok je posebni dio proračuna obrazložen po programima (projektima/aktivnostima) prema ekonomskoj, programskoj i organizacijskoj klasifikaciji te izvorima financiranja.

Opći dio financijskog plana sastoji se od Računa prihoda i rashoda i Računa financiranja.

2. RAČUN PRIHODA I RASHODA

Financijski plan Gimnazije „Matija Mesić“ za 2022. godinu planiran je u iznosu od 13.175.584,00 kn.

Strukturu Financijskog plana čine:

* Prihodi poslovanja: 13.001.084,00 kn
* Prihodi od prodaje nefinancijske imovine: 0,00 kn
* Rashodi poslovanja: 13.138.784,00 kn
* Rashodi za nabavu nefinancijske imovine: 236.800,00 kn.
* Višak iz prethodne godine: 374.500,00 kn.

2.1. Prihodi

Ukupni prihodi za 2022.g. planirani su u iznosu 13.001.084,00 kn. Pregled prihoda prema ekonomskoj klasifikaciji na razini skupine daje se u tabličnom prikazu:

|  |  |  |
| --- | --- | --- |
| **Vrsta prihoda** | Iznos | Udio prihoda u strukturi ukupnih prihoda |
| **UKUPNI PRIHODI** | **13.001.084,00** | **100,00%** |
| **1.PRIHODI POSLOVANJA** | **13.001.084,00** | **100,00%** |
| a) Pomoći iz inozemstva i od subjekata unutar općeg proračuna | 11.836.000,00 | 91,04% |
| b) Prihodi od upravnih i administrativnih pristojbi, pristojbi po posebnim propisima i naknada | 18.500,00 | 0,14% |
| c) Prihodi od prodaje proizvoda i robe te pruženih usluga i prihodi od donacija | 98.000,00 | 0,75% |
| d) Prihodi iz nadležnog proračuna i od HZZO-a na temelju ugovornih obveza | 1.048.584,00 | 8,07% |
| **2.PRIHODI OD PRODAJE NEFINANCIJSKE IMOVINE** | **0,00** | **0,00%** |

Prema izvorima financiranja, prihodi za 2022.g. planirani su kako slijedi:

|  |  |
| --- | --- |
| Opći prihodi i primici – županijski proračun | 1.048.584,00 |
| Vlastiti prihodi | 58.000,00 |
| Prihodi za posebne namjene | 18.500,00 |
| Pomoći | 11.836.000,00 |
| Donacije | 40.000,00 |
| **Ukupno** | **13.001.084,00** |

Prihodi za 2023. i 2024. godinu planirani su na bazi planiranih rashoda za 2023. i 2024.g.

2.1.1. Prihodi poslovanja

Prihodi poslovanja za 2022.g. planirani su u iznosu od 13.001.084,00 kn.

*Prihodi iz inozemstva i od subjekata unutar općeg proračuna* planiraju se u iznosu od 11.836.000,00 kn i u strukturi ukupnih prihoda čine 91,04%. Najvećim dijelom odnose se na pomoći proračunskim korisnicima iz proračuna koji im nije nadležan, a riječ je sredstvima planiranim za financiranje rashoda za zaposlene koji se isplaćuju iz državnog proračuna.

*Prihodi od upravnih i administrativnih pristojbi, pristojbi po posebnim propisima i naknada* planiraju se u iznosu od 18.500,00 kn, a u strukturi ukupnih prihoda čine 0,14%. Riječ je o prihodima po posebnim propisima koji se odnose na ostale nespomenute prihode, a koje najvećim dijelom čine prihodi od sufinanciranja ekskurzija, prihode od uplate zakasnina i ovjera svjedodžbi te raznih refundacija.

*Prihodi od prodaje proizvoda i robe te pruženih usluga i prihodi od donacija* planiraju se u iznosu od 98.000,00 kn i u strukturi ukupnih prihoda čine 0,75%. Stjecanje i naplata prihoda od prodaje proizvoda i robe te pruženih usluga uređena je Pravilnikom o stjecanju i korištenju vlastitih prihoda ostvarenih obavljanjem poslova na tržištu Gimnazije „Matija Mesić“, a riječ je o prihodima od najma školskog prostora. Prihodi od donacija obuhvaćaju donacije od fizičkih i pravnih osoba izvan općeg proračuna i čine manji dio u skupini koja je predmetom opisa.

*Prihodi iz nadležnog proračuna i od HZZO-a na temelju ugovornih obveza* planirani su u iznosu od 1.048.584,00 kn i čine 8,07 ukupnih prihoda. Ostvaruju se iz županijskog proračuna temeljem Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola u 2021. godini na području Brodsko-posavske županije, a koriste se za pokriće rashoda za redovno poslovanje.

2.1.2. Prihodi od prodaje nefinancijske imovine

Prihodi od prodaje nefinancijske imovine nisu planirani financijskim planom za razdoblje 2022.-2024.g.

2.2. Rashodi

Ukupni rashodi za 2022.g. planirani su u iznosu 13.375.584,00 kn. Pregled rashoda prema ekonomskoj klasifikaciji na razini skupine daje se u tabličnom prikazu:

|  |  |  |
| --- | --- | --- |
| **Vrsta rashoda** | Iznos | Udio rashoda u strukturi ukupnih rashoda |
| **UKUPNI RASHODI (1+2)** | **13.375.584,00** | **100,00%** |
| **1.RASHODI POSLOVANJA** | **13.138.784,00** | **98,23%** |
| a) rashodi za zaposlene | 11.733.700,00 | 87,72% |
| B) materijalni rashodi | 1.358.384,00 | 10,16% |
| c) financijski rashodi | 46.700,00 | 0,35% |
| **2.RASHODI ZA NABAVU NEFINANCIJSKE IMOVINE** | **236.800,00** | **1,77%** |
| a) Rashodi za nabavu proizvedene dugotrajne imovine | 216.800,00 | 1,62% |
| b) Rashodi za dodatna ulaganja na nefinancijskoj imovini | 20.000,00 | 0,15% |

Prema izvorima financiranja, rashodi za 2022.g. planirani su kako slijedi:

|  |  |
| --- | --- |
| Opći prihodi i primici – županijski proračun | 1.048.584,00 |
| Vlastiti prihodi | 215.000,00 |
| Prihodi za posebne namjene | 24.500,00 |
| Pomoći | 12.006.000,00 |
| Donacije | 81.500,00 |
| **Ukupno** | **13.375.584,00** |

Rashodi za 2023. i 2024. godinu planirani su u istom opsegu kao i 2022. godina.

2.2.1. Rashodi poslovanja

Rashodi poslovanja za 2022.g. planirani su u iznosu od 13.138.784,00 kn.

*Rashodi za zaposlene* planirani su u ukupnom iznosu od 11.733.700,00 kn i u strukturi ukupnih rashoda čine najznačajniji udio od čak 87,72%. U ovoj skupini rashoda planirane su bruto plaće zaposlenika, ostali rashodi za zaposlene te doprinosi na plaću. Promatrajući navedene rashode po izvorima financiranja, 99,71% rashoda financira se iz državnog proračuna, a 0,29% planira se osigurati iz vlastitih prihoda i pomoći, a riječ je o prekovremenom radu za vrijeme zakupa prostora te rashodima za zaposlene temeljem sudskih presuda.

*Materijalni rashodi* planirani su u ukupnom od iznosu od 1.358.384,00 kn i u strukturi ukupnih rashoda čine 10,16%, a obuhvaćaju rashode za potrebe redovnog poslovanja koji se najvećim dijelom financiraju iz županijskog proračuna. Navedena skupina rashoda obuhvaća rashode za nabavu uredskog materijala, naknade za prijevoz zaposlenih, stručno usavršavanje zaposlenih, službena putovanja zaposlenih, energiju, materijal i sirovine, tekuće i investicijsko održavanje, sitni inventar, rashode za usluge telefona, pošte i prijevoza, promidžbe i informiranja, zdravstvene, računalne i ostale usluge, intelektualne usluge, premije osiguranja, reprezentaciju i članarine.

Najveći udio rashoda u strukturi materijalnih rashoda odnosi se na energiju i to čak 33,83%.

*Financijski rashodi* planirani su u iznosu od 46.700,00 kn i u ukupnoj strukturi rashoda čine 0,35%. Riječ je zateznim kamata koje nastaju zbog kašnjenja u plaćanju materijalnih obveza te uslijed neisplata razlika plaća po sudskim presudama.

2.2.2. Rashodi za nabavu nefinancijske imovine

Rashodi za nabavu nefinancijske imovine planirani su u iznosu 236.800,00 kn

*Rashodi za nabavu proizvedene dugotrajne imovine* planirani su u iznosu od 216.800,00 kn, a odnose na opremanje školskog prostora za obavljanje redovne djelatnosti proračunskog korisnika (srednjoškolskog obrazovanja) te za pružanje usluga koje imaju obilježje gospodarske djelatnosti (zakupa). Navedeni rashodi planiraju se najvećim dijelom realizirati iz izvora Vlastiti prihodi.

*Rashodi za dodatna ulaganja na nefinancijskoj imovini* planiraju se u iznosu od 20.000,00 kn, a riječ je o dodanim ulaganjima na računalnoj opremi te se planiraju financirati iz izvora Vlastiti prihodi.

2.3. Preneseni rezultat

Višak/manjak iz prethodne(ih) godine koji će se pokriti/rasporediti iznosi 374.500,00 kn, a riječ je o višku iz prethodne godine. Procijenjeni višak prihoda planira se rasporediti u potpunosti u 2022.g.

3. RAČUN FINANCIRANJA

U Računu financiranja nisu planirani primici od financijske imovine i zaduživanja te izdaci za financijsku imovinu i za otplatu kredita i zajmova.

**OBRAZLOŽENJE POSEBNOG DIJELA FINANCIJSKOG PLANA ZA**

**2022. GODINU I PROJEKCIJA ZA 2023. I 2024. GODINU**

1. **Sažetak djelokruga rada proračunskog korisnika**

Gimnazija „Matija Mesić“ je škola koja uravnotežuje prirodoslovne, prirodoslovno matematičke, opće i jezične sadržaje. Nastava je organizirana u jutarnjoj i poslijepodnevnoj smjeni, u petodnevnom radnom tjednu dok se subotom održava fakultativna nastava, izvannastavne aktivnosti, sportska natjecanja te dopunska i dodatna nastava.

Nastava se, redovna, izborna, dodatna, dopunska i fakultativna izvodi prema nastavnim planovima i programima koje je donijelo Ministarstvo znanosti i obrazovanja, operativnom Godišnjem izvedbenom odgojno-obrazovnom planu i programu rada te Školskom kurikulumu za školsku godinu 2021./2022.

Školu polazi 583 učenika u 32 razredna odjela. Planiramo da će se od početka školske godine 2022/2023. nastava odvijati s jednakim brojem učenika i razreda.

Nastava tjelesnog odgoja odvija se u dvorani škole.

1. **Obrazloženje programa rada školske ustanove**

Financijskim planom sredstva su planirana za provođenje programa, odnosno njegovih sastavnih dijelova aktivnosti i projekata. Gimnazija Matija Mesić kao proračunski korisnik jedinice lokalne samouprave sastavni je dio dvije glave: Glava 00602 SREDNJE ŠKOLE i Glava 00604 OSTALE JAVNE POTREBE U OBRAZOVANJU, ŠPORTU I KULTURI.

Glava 00602 SREDNJE ŠKOLE sastoji se od glavnog programa **A05 OBRAZOVANJE, ŠPORT I KULTURA** u sklopu kojeg obavlja program **6000 Odgoj i obrazovanje** koji je sastoji od sljedećih aktivnosti:

* Aktivnost A600004 Srednje školstvo
* Aktivnost A600007 Financiranje iznad minimalnog standarda.

Glava 00604 OSTALE JAVNE POTREBE U OBRAZOVANJU, ŠPORTU I KULTURI sastoji se od istog glavnom programa - **A05 OBRAZOVANJE, ŠPORT I KULTURA** u sklopu kojeg obavlja program **6000 Odgoj i obrazovanje** koji je sastoji od sljedećih aktivnosti:

* Aktivnost A600014 Projekt „Školska shema“

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja i druge školske projekte, priredbe i manifestacije;
* organiziranjem zajedničkih aktivnosti učenika i nastavnika tijekom izvannastavnih aktivnosti i druženja kroz kolektivno upoznavanje kulturne i duhovne baštine;
* poticanjem razvoja pozitivnih vrijednosti i natjecateljskog duha određenim sustavom nagrađivanja.

1. **Zakonske i druge podloge na kojima se zasniva program rada škole:**

* Zakon o odgoju i obrazovanju u osnovnoj i srednjoj školi, NN br.87/08., 86/09., 92/10., 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20;
* Zakon o ustanovama, NN br. 76/93., 29/97., 47/99., 35/08. 127/19;
* Zakon o proračunu, NN br.87/08., 136/12., 15/15.;
* Pravilnik o proračunskim klasifikacijama, NN br. 26/10, 120/13, 1/20;
* Pravilnik o proračunskom računovodstvu i računskom planu, NN broj 124/14, 115/15, 87/16, 3/18, 126/19 i 108/20;
* Odluka o kriterijima i mjerilima za utvrđivanje bilančnih prava za financiranje minimalnog financijskog standarda u 2021.g.;
* Godišnji plan i program rada za školsku godinu 2021./2022.;
* Školski kurikulum Gimnazije „Matija Mesić“ nastavne i izvannastavne aktivnosti za školsku godinu 2021./2022.

1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (GPP i školski kurikulum) prema planu i programu koje je donijelo Ministarstvo znanosti, obrazovanja i sporta.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori financiranja iz kojih se podmiruju rashodi i izdaci Gimnazije su:

* Pomoći - podskupina 636, prihodi iz proračuna koji nije nadležan – najznačajniji dio prihoda čine prihodi iz državnog proračuna za financiranje rada zaposlenih radnika zatim podrazumijeva sredstva za isplatu mentorstva, sredstva za održavanje županijskih stručnih vijeća, kupnju knjiga za knjižnicu i slično.
* Opći prihodi i primici, podskupina 671, regionalni proračun za materijalne troškove poslovanja;
* Vlastiti prihodi, podskupina 661, koje škola ostvari od obavljanja poslova na tržištu i u tržišnim uvjetima koji se ne financiraju iz proračuna - od iznajmljivanja prostora i to prihodi od iznajmljivanja dvorane, prostora za kuhinju i prostora za aparat za napitke, koriste se za opremanje škole nefinancijskom imovinom, obnovu škole, obnovu opreme dvorane te ostale troškove prema suglasnosti osnivača;
* Prihodi za posebne namjene, podskupina 652, sastoje se od uplata za izradu duplikata svjedodžbi i zakasnine za knjige, uplate osiguranja u slučaju štete, uplate Agencije za odgoj i obrazovanje kojom se sufinancira dio troškova odlaska na državna natjecanja, uplata Županije za troškove županijskih natjecanja, uplata turističkih agencija za dnevnice službenih putovanja na stručne ekskurzije i slično;
* Donacije, skupina 663, namjenska su sredstva koja škola planira ostvariti od fizičkih osoba, trgovačkih društava te ostalih subjekata izvan općeg proračuna. Najznačajniji dio donacija ostvaruje se od učenika za troškove kojima se poboljšava učenički standard sukladno Odluci o donaciji za poboljšanje učeničkog standarda koju je donio Školski odbor.

Pokazatelji uspješnosti predstavljaju podlogu za mjerenje učinkovitosti provedbe programa.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2022.) | Ciljana vrijednost (2023.) | Ciljana vrijednost (2024.) |
| Povećanje broja djelatnika uključenih u stručna usavršavanja | Nastavnike se potiče na razvoj stručnih kompetencija | Broj | 72 | Škola | 70 | 70 | 70 |
| Povećanje broja učenika uključenih u natjecanja | Učenike se potiče na izražavanje sposobnosti za pojedina područja | Broj | 202 | Škola | 202 | 202 | 202 |
| Povećanje broja sudjelovanja na državnim natjecanjima | Učenike se potiče na izražavanje sposobnosti i vrednuje rad nastavnika | Broj | 15 | Škola | 15 | 16 | 16 |
| Povećanje broja sudjelovanja na međunarodnim natjecanjima | Učenike se potiče na razvoj jezičnih kompetencija te razvoj strukovnih kvalifikacija | Broj | 0 | Škola | 1 | 1 | 1 |
| Povećanje broja školskih priredbi/manifestacija | Učenike se potiče na izražavanje kreativnosti | Broj | 20 | Škola | 20 | 22 | 25 |

* 1. Kretanje prihoda i rashoda u sklopu izvora pomoći - državni proračun u razdoblju 2022.-2024.g.

Prihodi i rashodi za zaposlene koji se financiraju iz državnog proračuna svojim udjelom u ukupnim prihodima i rashodima škole kao proračunskog korisnika čine prvu po veličini skupinu izvora financiranja.

Prihodi za 2022. godinu planirani su isključivo na temelju stvarnog troška te je prilikom planiranja uzeto u obzir povećanje izdataka zbog povećanja dodataka na staž (0,5% po godini staža). Isto tako, treba uzeti u obzir i novozaposlene radnike koji se nalaze na zamjeni zaposlenika koji su na bolovanju.

Ostali troškovi za zaposlene planirani su u ukupnom iznosu od 407.000,00 kn, a riječ je o izdacima: izdaci za regres i božićnicu, dar djeci, pomoći za smrtne slučajeve, za isplatu jubilarnih nagrada koji ovisi o broju zaposlenih koji navrše određeni broj godina rada potrebnih za ugovorenu isplatu pri čemu će se uzimati u obzir osnovica od 1.800,00 kn prema godišnjem Planu jubilarnih nagrada. Još možemo istaknuti planiranje isplate naknade za novorođeno dijete te isplatu otpremnina za 2022.

Odredbama Zakona o profesionalnoj rehabilitaciji i zapošljavanju osoba s invaliditetom (NN broj 157/13 i 152/14) propisana je obveza kvotnog zapošljavanja osoba s invaliditetom za sve poslodavce koji zapošljavaju najmanje 20 radnika. S obzirom da škola od siječnja 2015. godine nema zaposlenu potrebnu kvotu osoba s invaliditetom, obvezna je plaćati novčanu naknadu zbog nezapošljavanja osoba s invaliditetom. Takva sredstva planirana su u okviru pristojbi i naknada na kontu 3295 u iznosu od 22.000,00 kn.

Prihodi i rashodi za 2023. i 2024. godinu u sklopu ovog izvora planirani su u istom opsegu kao i 2021. godina.

* 1. Kretanje prihoda i rashoda u sklopu izvora opći prihodi i primitci – županijski proračun u razdoblju od 2022.-2024.g.

Prihodi iz županijskog proračuna su prihodi koje škola ostvaruje mjesečnim zahtjevima za sredstvima i sastoje se od prihoda s obzirom na broj učenika, razrednih odjela te broja računala, a služe za pokriće sljedećih materijalnih i financijskih troškova: uredski materijal, komunalne usluge i naknade, usluge telefona, interneta i pošte, pedagoška i druga obvezna periodika, nabavu sitnog inventara i sredstava zaštite na radu, troškova seminara, stručne literature i časopisa, intelektualnih usluga, reprezentacije, dnevnica i izdataka za službena putovanja, stručno usavršavanje, nužne staklarske usluge i ostale tekuće izdatke koji su nužni za ostvarivanje nastavnog plana i programa.

Također, prihode iz županijskog proračuna čine i prihodi za pokriće rashoda prema kriteriju stvarnog troška i to za pokriće sljedećih vrsta troškova: energenti za grijanje i rasvjetu, pedagošku dokumentaciju, zdravstveni pregledi zaposlenika škole, prijevoz zaposlenika za dolazak na posao i odlazak s posla, osiguranje imovine. Dokumentaciju o izdacima škola dostavlja Županiji – Upravnom odjelu za obrazovanje, sport i kulturu na način naveden u Odluci i Naputku 1 Upravnog odjela za proračun i financije. Sva plaćanja prema dobavljačima izvršavaju se izravno temeljem zahtjeva škole putem jedinstvenog računa Proračuna.

Škola je bila dužna uskladiti plan decentraliziranih sredstava u skladu s kriterijima za utvrđivanje bilančnih prava za financiranje materijalnih i financijskih rashoda za šk.god. 2021/22.

Ukupna bilančna prava sukladno Odluci o kriterijima i mjerilima za utvrđivanje bilančnih prava za financiranje minimalnog standarda srednjih škola iznose 1.036.284,00 kn i to kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| PREMA OPSEGU PROGRAMA: | | | | | | | | |
| Broj učenika 583 x 252,00 kn = 146.916,00 kn | | | | | | | | |
| Broj razrednih odjela 32 x 2.604,00 kn = 83.328,00 kn | | | | | | | | |
| Broj računala 224 x 204,00 = 45.696,00 kn | | | | | | | | |
| Cijena po zgradi srednje škole = 2 x 24.300,00 =48.600,00 kn | | | | | | | | |
| **Ukupno: 324.540,00 kn** | | | | | | | | |
| |  |  |  |  |  |  |  |  |  | | --- | --- | --- | --- | --- | --- | --- | --- | --- | | PREMA KRITERIJU STVARNOG TROŠKA: | | | | | |  |  |  | |  |  |  |  |  |  |  |  |  | | energija | | | | | | | 459.544,00 | | | pedagoška dokumentacija | | | | | | | 5.000,00 | | | zdravstveni pregledi zaposlenika | | | | | | | 11.000,00 | | | prijevoz zaposlenika za dolazak na posao | | | | | | | 230.000,00 | | | osiguranje imovine | | | | | | | 2.200,00 | | | Troškovi za tehničara u sklopu projekta e-škole | | | | | | | 4.000,00 | | | **UKUPNO** | | | | | | | **711.744,00** | | |  |  |  |  |  |  |  |  | |  |  |  |  |
|  |  |  |  |  |  |  |  |  | |  |  |  |  |
|  | | | | | |  |  |  | |  |  |  |  |  |  |  |  |  |

Prihodi i rashodi za 2023. i 2024. godinu u sklopu ovog izvora planirani su u istom opsegu kao i 2022. godina.

* 1. Kretanje prihoda i rashoda u sklopu izvora vlastitih prihoda u razdoblju od 2022.-2024.g.

Vlastite prihode čine prihodi od iznajmljivanja dvorane za rekreacije, prihodi od iznajmljivanja prostora za kuhinju i aparat za napitke. Planirani prihodi u iznosu od 58.000,00 kn koristit će se za isplatu prekovremenih sati rada spremačice koje ostvari za vrijeme dežurstva na rekreacijama, za nabavku sitnog inventara, usluge tekućeg i investicijskog održavanja građevinskog objekta, postrojenja i opreme, ostale nespomenute troškove, nabavku računalne opreme te školske i uredske opreme. Budući da se ugovori o najmu dvorane sklapaju za školsku, a ne za fiskalnu godinu, ove prihode je iznimno teško planirati.

Prihodi i rashodi za 2023. i 2024. godinu u sklopu ovog izvora planirani su u istom opsegu kao i 2022. godina.

* 1. Kretanje prihoda i rashoda u sklopu izvora prihodi za posebne namjene u razdoblju od 2022.-2024.g.

Ukupni prihodi u sklopu izvora prihoda za posebne namjene u 2022. godini planiraju se u iznosu od 18.500,00 kn. Prihode za posebne namjene čine uplate za izradu duplikata svjedodžbi i zakasnine koje se planiraju potrošiti na uredski materijal i nabavku knjiga za knjižnicu, uplate za županijska natjecanja koje će se potrošiti na isplatu naknada članovima vijeća i ostale troškove natjecanja, uplate Agencije za odgoj i obrazovanje za isplatu neoporezivog dijela dnevnica radnika i slično.

Prihodi i rashodi za 2023. i 2024. godinu u sklopu ovog izvora planirani su u istom opsegu kao i 2022. godina.

* 1. Kretanje prihoda i rashoda u sklopu izvora pomoći u razdoblju od 2022.-2024.g.

Najveći iznos prihoda planiran je iz državnog proračuna koji školi nije nadležan. Riječ je o sredstvima za isplatu razlika plaća po pravomoćnim sudskim presudama. Osim plaća, nadležno ministarstvo trebalo bi doznačiti i sredstva za pokriće sudskih pristojbi, odvjetničkih usluga te zateznih kamata. Osim navedenih rashoda, planiraju se prihodi i rashodi za održavanje županijskih stručnih vijeća koja se troše na uredski materijal, zatim prihodi za kupnju knjiga za knjižnicu ukoliko se donese takva odluka i slično.

Prihodi i rashodi za 2023. i 2024. godinu u sklopu ovog izvora planirani su u istom opsegu kao i 2022. godina.

* 1. Kretanje prihoda i rashoda u sklopu izvora donacije u razdoblju od 2022.-2024.g.

Donacije su prihodi koje škola planira ostvariti u 2022. godini od subjekata izvan općeg proračuna, pravnih i fizičkih osoba. Najznačajnije su donacije od učenika/roditelja (fizičkih osoba) kojima se poboljšava učenički standard te lakše organizira i održava nastava (npr. kupnja zadaćnica za sve učenike, kupnja papira za testove, plaćanje zajedničke razredne fotografije, osiguranje učenika od nezgode i slično).

Prihodi i rashodi za 2023. i 2024. godinu u sklopu ovog izvora planirani su u istom opsegu kao i 2022. godina, 81.500,00 kn.

1. **Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Gimnazija „Matija Mesić“ u sklopu svog jedinog programa Odgoj i obrazovanje, a kroz prethodno nabrojane programe (aktivnosti/projekte) ostvarila je sve ciljeve i rezultate koji su postavljeni na početku godine:

* srednja ocjena škole je vrlo dobar;
* 99% učenika s uspjehom je završilo razred;

U 2021. godini poduzete su sve potrebne radnje za naplatu vlastitih prihoda pri čemu nije bilo potrebno provođenje novih ovršnih postupaka.

Donacije od fizičkih osoba (učenika) izvan općeg proračuna uplaćene su u skladu s Odlukom o donaciji za poboljšanje učeničkog standarda koju je donio Školski odbor početkom školske godine 2020/2021.g. za šk.god.2020/21.g.

Prema financijskom planu za 2021.g. vlastita sredstva su trošena na temelju donesenih suglasnosti i prema Pravilniku o korištenju vlastitih prihoda proračunskih korisnika (Službeni vjesnik, broj 7/2012). Sukladno članku 4 osnivač je ostavljao na raspolaganju 70% ostvarenih vlastitih prihoda od najma školskog prostora.

1. **Ostala obrazloženja i dokumentacija –** na zahtjev.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mr. sc. Andrijana Nemet-Kosijer